4. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ. 175288/5574 της 4 Δεκ. 1976/4  Μαρτ. 1977 (ΦΕΚ Β' 173) Περί καθορισμού ποσοστού υπέρ ΟΔΔΥ επί των πωλουμένων Ειδών Τρίτων. Έχοντες υπ' όψει: 1.Την διάταξιν της παρ. 1 του άρθρ. 16 του Νόμ. 251/76 «περί καθορισμού δικαιωμάτων του ΟΔΔΥ εκ της εκποιήσεως αντικειμένων τρίτων». 2.Το υπ' αριθ. 965/11.11.76 πρακτικόν Συνεδριάσεων του Δ.Σ. του ΟΔΔΥ εν ω διατυπούται πρότασις αυτού, όπως, το υπέρ του ως είρηται Οργανισμού ποσοστόν επί των πωλουμένων υπ' αυτού αντικειμένων Τρίτων, καθορισθή εις 15%. 3.Τας διατάξεις του Νόμ. 400/76 «περί Υπουργικού Συμβουλίου και Υπουργείων», ως και την υπ' αριθ. Λ.6445/1497/15.10.76 Κοινήν Απόφασιν του Πρωθυπουργού και Υπουργού των Οικονομικών, αποφασίζομεν: Καθορίζομεν ως δικαίωμα του Οργανισμού Διαχειρίσεως Δημοσίου Υλικού (Ο.Δ.Δ.Υ) εκ της υπ' αυτού εκποιήσεως πάσης φύσεως αντικειμένων Τρίτων, ποσοστόν 15% επί της αξίας του εκποιουμένου αντικειμένου. Η παρούσα δημοσιευθήτω δια της Εφημερίδος της Κυβερνήσεως. 